ປາກິສຖານວ່າ ພວກສົມຮູ້ຮ່ວມຄິດ ຫາທາງທໍາລາຍ ລັດຖະບານ
ນາຍົກປາກິສຖານກ່າວວ່າ ພວກສົມຮູ້ຮ່ວມຄິດ ພວມດໍາເນີນງານ ເພື່ອບ່ອນທໍາລາຍ ລັດຖະບານຂອງທ່ານ.
ນາຍົກລັດຖະມົນຕີປາກີສຖານກ່າວວ່າ ພວກສົມຮູ້ຮ່ວມຄິດກັນພາກັນພະຍາຍາມບ່ອນທຳ ລາຍລັດຖະບານທ່ານໃນຂະນະທີ່ລັດຖະບານຂອງທ່ານປະເຊີນກັບການຕໍາໜິຕິຕຽນເພີ່ມ ຂຶ້ນກ່ຽວກັບເອກະສານລັບສະບັບນຶ່ງ ທີ່ຮ້ອງຂໍຄວາມຊ່ວຍເຫລືອຈາກສະຫະລັດເພື່ອປ້ອງ ກັນທີ່ຢ້ານກົວວ່າ ພວກທະຫານຈະກໍ່ການລັດຖະປະຫານຂຶ້ນນັ້ນ ທ່ານ Yousuf Raza Gilani ນາຍົກລັດຖະມົນຕີປາກີສຖານໄດ້ໃຫ້ຄວາມເຫັນດັ່ງກ່າວ ໃນວັນພະຫັດມື້ນີ້ ໃນຂະນະທີ່ສານສູງສຸດຂອງປາກິສຖານ ໄດ້ພົບປະກັນເພື່ອຕິດສິນວ່າ ຈະທໍາການສືບສວນເຫດການດັ່ງກ່າວຢ່າງເປັນທາງການຫລືບໍ່ ເອກະສານສະບັບນີ້ກ່າວກັນວ່າ ໄດ້ສົ່ງໄປໃນເດືອນພຶດສະພາ ໂດຍສະມາຊິກຄົນນຶ່ງຈາກ ຫ້ອງການຂອງປະທານາທິບໍດີ Asif Ali Zardari ຊຶ່ງເອກະສານດັ່ງກ່າວໄດ້ຮ້ອງຂໍການ ຊ່ວຍເຫລືອດ້ານທະຫານ ຈາກສະຫະລັດ ເພື່ອຂັດຂວາງການກໍ່ລັດຖະປະຫານທີ່ຕ້ອງສົງ ໄສໂດຍກຳລັງທະຫານແລະໜ່ວຍສືບລັບທີ່ມີອໍານາດທີ່ສຸດຂອງປະເທດ ລຸນຫລັງການປະ ຕິບັດງານລັບຂອງສະຫະລັດໃນການບຸກສັງຫານນາຍ Osama bin Laden ໃນດິນແດນ ຂອງປາກີສຖານນັ້ນ ໃນເວລານີ້ທັງນາຍົກລັດຖະມົນຕີ Gilani ແລະປະທານາທິບໍດີ Zardari ຕ່າງກໍໄດ້ປະເຊີນ ກັບຄວາມກົດດັນທີ່ເພີ່ມທະວີຂຶ້ນນັບມື້ ໃຫ້ລາອອກ ຍ້ອນເອກກະສານທີ່ເປັນຂ່າວນອງນັນ ນັ້ນ ແຕ່ທ່ານນາຍົກ Gilani ກ່າວເມື່ອວັນພະຫັດມື້ນີ້ວ່າພວກສົມຮູ້ຮ່ວມຄິດກໍາລັງພາກັນ ວາງແຜນໂຄ່ນລົ້ມລັດຖະບານ ທີ່ຖືກເລືອກຕັ້ງຂຶ້ນມານັ້ນ ເຖິງແມ່ນທ່ານບໍ່ໄດ້ເອີ່ຍເຖິງຜູ້ທີ່ ທ່ານຄິດວ່າເປັນຜູ້ຮັບຜິດຊອບນັ້ນແຕ່ຢ່າງໃດກໍຕາມ